4477 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
12 ΜΑΪΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

444 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδάσωσης τμήματος του δάσους πάρκου Θεσσαλονίκης 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση προδιαγραφών και τιμολογίου για την εκπόνηση μελετών 
εφαρμογής πολεοδομικών μελετών, στις.περιοχές οικισμών της 
χώρας μέχρι 2000 κατοίκων, που μελετήθηκαν σύμφωνα με το 
Π. Δ/γμα 20/30.8.85 (ΦΕΚ 414/Δ/85), «περί πολεοδόμησης 
και επέκτασης οικισμών της χώρας μέχρι 2000 κατοίκους και 
τροποποίησης του από 24.4.85 Π. Δ/τος (ΦΕΚ 181 Δ)» όπως 
τροποποιήθηκε με το Π. Δ/γμα της 14.2.87 (ΦΕΚ 133/Δ/ 
1987) ... 2 

Τροποποίηση ορίων και όρων δόμησης οικισμού Βασιλικού της Κοι¬ 
νότητας Βασιλικού Νομού Ζακύνθου και διόρθωση της ασυμφω¬ 
νίας που υπάρχει μεταξύ των κειμένων των αποφάσεων Νο¬ 
μάρχη και των συν/νων σε αυτό χαρτών. 3 

Τροποποίηση ορίων και όρων δόμησης οικισμού Τραγακίου .της 
Κοινότητας Τραγακίου Νομού Ζακύνθου και διόρθωση της 
ασυμφωνίας που υπάρχει μεταξύ των κειμένων αποφάσεων Νο¬ 


μάρχη και των συν/νων σε αυτά χαρτών.. 4 

Τροποποίηση ορίων και όρων δόμησης οικισμού Πλάνου της Κοινό¬ 
τητας Πλάνου Νομού Ζακύνθου ...: 5 

Τροποποίηση ορίων και όρων δόμησης οικισμού Αγ. Σώστη της 
Κοινότητας Λιθακιάς Νομού Ζακύνθου .. 6 

Καθορισμός χρήσης αγροτεμαχίου για κτηνοτροφικές εγκαταστά¬ 
σεις στην θέση «Θανάση Βόσκη - Ιερά Εκκλησία» περιοχής Κοι¬ 
νότητας Ξυλόπολης Νομού Θεσ/νίκης . 7 


Τροποποίηση σχεδίου πόλεως Σοφάδων Ν. Καρδίτσας στην οδό Πε- 
ρικλέους μεταξύ των οδών Παπάγου και 28ης Οκτωβρίου . 8 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΓΔ 1108 (1) 

Αρση αναδάσωσης τμήματος του δάσους πάρκου Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α. Του Ν. 3200/53 «περί διοικητικής αποκέντρωσης όπως τροπο¬ 
ποιήθηκαν και συμπληρώθηκαν με το Ν.Δ. 532/70» και των εκτελε¬ 
στικών αυτού διαταγμάτων 709/70, 192/72 & 332/83 «περί καθο¬ 
ρισμού αρμοδιοτήτων». 

β. Των αρθ. 44 παρ. 3 & 58 παρ. 3 του Ν. 998/79 «περί προστα¬ 
σίας των δασών και των δασικών εκτάσεων». 

2. Την αρ. ΓΔ 2193/6.11.73 απόφ. Νομάρχη Θεσ/νίκης περί κη- 
ρύξεως αναδασωτέας Δάσους πάρκου Θεσ/νίκης. 

3. Την αριθ. ΓΔ 791/11.3.92 αποφ. Νομάρχη Θεσ/νίκης με την οποία 
χορηγήθηκε άδεια επέμβασης για την κατασκευή έργων ύδρευσης Κοινό¬ 
τητας Ασβεστοχωρίου ήτοι δεξαμενής και δύο αντλιοστασίων. 

4. Την αριθ. 1381/23.3.92 αναφορά του Δασαρχείου Θεσ/νίκης με 
την οποία εισηγείται άρση της αναδάσωσης της έκτασης που καταλαμβά¬ 
νουν η Δεξαμενή και τα δύο αντλιοστάσια ήτοι 20 τ.μ. και 16 & 16 τ.μ. 

5. Τη σύμφωνη γνώμη της Δ/νσης Δασών, αποφασίζουμε: 

Αίρουμε την αναδάσωση τμήματος του Δάσους Πάρκου Θεσ/νίκης 

και ειδικότερα εντός του ανταλλαξίμου κτήματος ΑΚ 22494 ΠΟΛΥ- 
ΖΟΒΑ εμβαδού είκοσι πέντε (25) τ.μ. δέκα εξ (16) τ.μ. και δέκα έξ (16) 
τ.μ. που καταλαμβάνουν η δεξαμενή, το αντλιοστάσιο Α και το αντλιο¬ 
στάσιο Β αντίστοιχα, όπως φαίνεται στο συνημμένο απόσπασμα τοπο- 
γραφικού χάρτη περιοχής Δάσους Πάρκου σε κλίμ. 1:10.000 και τα 
διαγράμματα κλιμ. 1:100 για τους λόγους, που αναφέρονται στο ανω¬ 
τέρω σκεπτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 17 Απριλίου 1992 
Ο Νομάρχης κ.α.α. 

Δ. ΑΝΑΣΤΑΣΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΤΕ/β/58261/1601 (2) 

Έγκριση προδιαγραφών και τιμολογίου για την εκπόνηση μελετών 
εφαρμογής πολεοδομικών μελετών, στις περιοχές οικισμών της χώ¬ 
ρας μέχρι 2000 κατοίκων, που μελετήθηκαν σύμφωνα με το Π. Δ/ 
γμα 20/30.8.85 (ΦΕΚ 414/Δ/85), «περί πολεοδόμησης και επέ¬ 
κτασης οικισμών της χώρας μέχρι 2000 κατοίκους και τροποποίη¬ 
σης του από 24.4.85 Π. Δ/τος (ΦΕΚ 181 Δ)» όπως τροποποιήθηκε 
με το Π. Δ/γμα της 14.2.87 (ΦΕΚ 133/Δ/87). 

Ο ΥΦΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: 

1. Το Ν. 1558/85 «περί Κυβερνήσεως και Κυβερνητικών Οργά¬ 
νων». 

2. Το Ν, 716/77 «περί μητρώου μελετητών και αναθέσεως και εκ- 
πονήσεως μελετών» και τα Προεδρικά Διατάγματα που εκδόθηκαν προς 
εκτέλεσή του. 

3. Το Ν. 1337/83 «περί επεκτάσεως πολεοδομικών σχεδίων κ.λπ.» 
όπως τροποποιήθηκε και συμπληρώθηκε με τους Νόμους 1512/85, 
1647/86, 1772/88 και 1892/90 και τα Προεδρικά Διατάγματα και 
αποφάσεις που εκδόθηκαν σε εκτέλεσή τους. 

4. Το Π. Δ/γμα της 30.8.85 (ΦΕΚ 414/Δ/85) περί πολεοδόμησης 
και επέκτασης οικισμών της χώρας μέχρι 2000 κατοίκους κάι τροπο¬ 
ποίηση του από 24.4.85 Π. Δ/τος (ΦΕΚ 181 Δ), όπως τροποποιήθηκε 
και ισχύει σήμερα. 

5. Το Π. Δ/γμα 696/74 «περί αμοιβών μηχανικών κ.λπ.» όπως 
τροποποιήθηκε και συμπληρώθηκε με το Π. Δ/γμα 515/89. 

6. Τήν 92554/2077/17.10.1991 απόφαση Υφυπουργού ΠΕ- 
ΧΩΔΕ (ΦΕΚ 858/Β/91) περί μεταβίβασης αρμοδιοτήτων του Υφυ¬ 
πουργού ΠΕΧΩΔΕ στον Γεν. Γραμματέα, στους Γεν. Διευθυντές και 
στους Προϊσταμένους Δ/νσεων και Τμημάτων του Υπουργείου Περι¬ 
βάλλοντος, Χωροταξίας και Δ.Ε. 

7. Την υπ’ αρ. 71934/9734/2.11.89 (ΦΕΚ 691/Δ/89) απόφαση 
Υπουργού ΠΕΧΩΔΕ «περί τροποποιήσεως και συμπληρώσεως των τε¬ 
χνικών προδιαγραφών και τιμολογίου που εγκρίθηκαν με την 47037/ 
7767/16.6.86 απόφαση για τις μελέτες εφαρμογής των πολεοδομι¬ 
κών μελετών ΕΠΑ» όπως τροποποιήθηκε με την υπ’ αρ. 4526/1482/ 
5.2.1991 απόφαση (ΦΕΚ 54/Δ/13.2.91). 

8. Την υπ’ αρ. 3564/1106/30.1.91 (ΦΕΚ 72/Δ/14.2.91) από¬ 
φαση «περί εγκρίσεως προδιαγραφών και τιμολογίου για την εκπόνηση 
μελετών εφαρμογής πολεοδομικών μελετών στις περιοχές Β' κατοι¬ 
κίας». 

9. Την υπ’ αρ. ΚΤ/690/9.11.82 απόφαση «περί έγκρισης τεχνικών 
προδιαγραφών και τιμολογίου για την σύνταξη και ενημέρωση τοπ/κών 
φωτ/κών διαγραμμάτων σε κλιμ. 1/1000 και κτηματολογικής αποτύ¬ 
πωσης περιοχών οικιστικής ανάπτυξης με υπόβαθρο τοπ/κά φωτ/κά 
διαγράμματα. 

10. Την πράξη 200 της συνεδρίασης 18/1.4.92 του κεντρικού 
ΣΧΟΠ, αποφασίζουμε: 

Εγκρίνουμε τις τεχνικές προδιαγραφές και τιμολόγιο για τις μελέτες 
πράξεων εφαρμογής σε οικισμούς της χώρας μέχρι 2000 κατοίκους 
που μελετήθηκαν σύμφωνα με το Π. Δ/γμα 20/30.8.85 (ΦΕΚ 414/ 
Δ/85) «περί πολεοδόμησης και επέκτασης οικισμών της χώρας μέχρι 
2000 κατοίκους και τροποποίησης του από 24.4.85 Π. Δ/τος (ΦΕΚ 
181/Δ)» όπως τροποποιήθηκε με το Π. Δ/γμα της 14.2.87 (ΦΕΚ 
133/Δ/87), ως εξής: 

Άρθρο 1 

Οι εργασίες που απαιτούνται για την εκπόνηση μελετών πράξεων 
εφαρμογής στις περιοχές των οικισμών μέχρι 2000 κατοίκους, διαφο¬ 
ροποιούνται ανάλογα με τα χαρτογραφικά υπόβαθρα που χρησιμοποιή¬ 
θηκαν για την εκπόνηση των πολεοδομικών μελετών που είναι είτε 
α) απλά οριζοντιογραφικά και υψομετρικά τοπογραφικά διαγράμ¬ 
ματα 

β) κτηματογραφικά διαγράμματα. 

Για την εκτέλεση και κοστολόγηση των εργασιών, έχουν ισχύ οι προ¬ 
διαγραφές και τιμολόγιο για τις μελέτες Α ή Β κατοικίας που εγκρίθη¬ 
καν με τις υπ’ αριθ. οικ.' 71934/9734/2.11.89 (ΦΕΚ 691/Δ/89) 
και οικ. 3564/1106/30.1.91 (ΦΕΚ 72 Δ 14.2.91) αποφάσεις αντί¬ 


στοιχα, με τις κατ’ άρθρον ειδικότερες ρυθμίσεις της παρούσας Απόφα- 
σης. 

Άρθρο 2 

Όταν το χαρτογραφικό υπόβαθρο της Πολεοδομικής μελέτης είναι 
απλό οριζοντιογραφικό και υψομετρικό τοπογραφικό διάγραμμα, τότε 
για τις μελέτες των πράξεων εφαρμογής έχουν ισχύ τα άρθρα 1, 2, 3 
(πλην της κοστολόγησης των εργασιών της παρ. 1), 4, 5, 6, 7, 8, 9, 
10, 11, 13 των προδιαγραφών Β κατοικίας που εγκρίθηκαν με την υπ’ 
αρ. 3564/1106/30.1.91 απόφαση (ΦΕΚ 72/Δ/14.2.91). 

Ειδικά, η παρ. 1 του άρθρου 3 των προδιαγραφών που εγκρίθηκαν 
με την Απόφαση αρ. πρωτ. 3564/1106/30.1.91. (ΦΕΚ 72/Δ/ 
14.2.91) που αναφέρεται στην κοστολόγηση των εργασιών για την 
εφαρμογή και μόνον της απόφασης αυτής, αντικαθίσταται ως εξής: 

«Για την αποτύπωση στοιχείων (όρια υλοποιημένων ιδιοκτησιών, 
χαρακτηριστικά σημεία κ.λπ.) συμπεριλαμβανομένης και της πολυγω- 
νομετρίας και σύνταξης του κτημ/κού διαγράμματος, όπως περιγράφο- 
νται αναλυτικά στο άρθρο, τιμές ορίζονται: 

α) Για τα συνεκτικά τμήματα των οικισμών 560 δρχ/στρέμμα όταν 
τα υπόβαθρα είναι Φ/Γ διαγράμματα. 'Οταν τα υπόβαθρα είναι επίγεια 
διαγράμματα, 410 δρχ./στρέμμα. 

β) Για τις εκτός των συνεκτικών τμημάτων των οικισμών περιοχές 
425 δρχ./στρέμμα όταν τα υπόβαθρα είναι Φ/Γ διαγράμματα, και 
285 δρχ./στρέμμα όταν τα υπόβαθρα είναι επίγεια διαγράμματα». 

Για περιοχές που εντάχθηκαν σε πολεοδομικό σχέδιο και ευρίσκονται 
εντός των καθορισθέντων, σύμφωνα με το από 24.4.85 Π. Δ/γμα, 
ορίων των οικισμών (ΦΕΚ 181/Δ/3.5.85) και στις οποίες εφαρμόζο¬ 
νται οι διατάξεις του 17.7.23 Ν. Δ/τος και του άρθρου 6 του Ν. 5269/ 
1931, έχουν ισχύ τα άρθρα 8 και 10 των προδιαγραφών που εγκρίθη¬ 
καν με την υπ’ αριθ. 71934/9734/2.11.89 απόφαση (ΦΕΚ 691/Δ/ 
1989). 

Άρθρο 3 

'Οταν το χαρτογραφικό υπόβαθρο της Πολεοδομικής μελέτης είναι 
κτηματογραφικά διαγράμματα, τότε για τις μελέτες των πράξεων 
εφαρμογής έχουν ισχύ τα άρθρα 1, 2, 3 (πλην της κοστολόγησης των 
εργασιών των παρ. 1 και 2) 4, 5, 6, 7, 8, 9, 10, 11, 12, 13, των προ¬ 
διαγραφών που εγκρίθηκαν με την υπ’ αρ. οικ. 71934/9734/2.11.89 
(ΦΕΚ 691/Δ/89), το άρθρο 15 των προδιαγραφών που εγκρίθηκαν με 
την υπ’ αριθ. 4526/1482/5.2.91 (ΦΕΚ 54/Δ/13.2.91). 

Ειδικά οι παρ. 1 και 2 του άρθρου 3 των προδιαγραφών που εγκρίθη¬ 
καν με την απόφαση αρ. πρωτ. 71934/9734/2.11.89 (ΦΕΚ 691/Δ/ 
1989) που αναφέρεται στην κοστολόγηση των εργασιών για την εφαρ¬ 
μογή και μόνο της απόφασης αυτής αντικαθίστανται ως εξής: 

1. Περίπτωση κτηματογραφικού υπόβαθρου από ενημέρωση Φ/Γ 
διαγράμματος. Για την αποτύπωση στοιχείων που αναφέρονται παρα¬ 
πάνω (όρια υλοποιημένων ιδιοκτησιών, χαρακτηριστικά σημεία κ.λπ.) 
συμπεριλαμβανομένης και της πολυγωνομετρίας και συμπλήρωσης του 
κτηματολογικού διαγράμματος, όπως ανωτέρω περιγράφεται. 

Για τα συνεκτικά τμήματα των οικισμών 450 δρχ./στρέμμα. 

Για τα εκτός των συνεκτικών τμημάτων, τμήματα των οικισμών, 
340 δρχ./στρέμμα. 

2. Περίπτωση κτηματογραφικού υπόβαθρου με επίγειες μεθόδους. 
Γ ια τον υπολογισμό των ορθογωνίων συν/νων από τα στοιχεία αρχικής 
κτηματογράφησης κάι εκπόνηση των λοιπών εργασιών, ως οινωτέρω 
στην παρ. β περιγράφονται η τιμή ορίζεται: 

Για τα συνεκτικά τμήματα των οικισμών 300 δρχ./στρέμμα. 

Για τα εκτός των συνεκτικών τμημάτων, τμήματα των οικισμών, 
200 δρχ./στρέμμα. 

Η απόφαση αυτή ισχύει από την δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1992 
Με εντολή Υφυπουργού 
Ο Γενικός Διευθυντής Πολεοδομίας 
ΚΩΝ/ΝΟΣ ΠΑΥΛΟΠΟΥΛΟΣ 

Αριθ. ΤΠ 4348/90 Σχ: 1076/90, 2850/90 (3) 

Τροποποίηση ορίων και όρων δόμησης οικισμού Βασιλικού της Κοινό¬ 
τητας Βασιλικού Νομού Ζακύνθου και διόρθωση της ασυμφωνίας 

, που υπάρχει μεταξύ των κειμένων των αποφάσεων Νομάρχη και 

των συν/νων σε αυτό χαρτών. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά όρ¬ 
γανα» (ΦΕΚ 137/Α). 

2. Τις διατάξεις του από 24.4.85 Π. Δ/τος (ΦΕΚ 181/Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
με το από 14.2.87 Π.Δ. (ΦΕΚ 133/Δ/23.2.87). 

3. Την υπ’ αρ. 1/1990 απόφαση του Κοινοτικού Συμβουλίου της 
Κοιν. Βασιλικού (αρ. εγγράφου 13/18.1.90) για τροποποίηση των 
ορίων του οικισμού. 

4. Την υπ’ αρ. 2686/7.7.86 απόφασή μας για τον καθορισμό ορίων 
και όρων δόμησης στους οικισμούς Άνω Βασιλικό, Βασιλικό και Ξηρο- 
κάστελο Κοινότητας Βασιλικού Ν. Ζακύνθου. 

5. Την υπ’ αρ. 1382/4.6.87 απόφασή μας για τροποποίηση ορίων 
στους οικισμούς Ξηροκάστελλο, Άνω Βασιλικό, Βασιλικό της Κοινότη¬ 
τας Βασιλικού Ν. Ζακύνθου. 

6. Την υπ’ αρ. 2243/30.6.87 απόφασή μας για τροποποίηση ορίων 
και όρων δόμησης στον οικισμό Άνω Βασιλικού της Κοινότητας Βασι¬ 
λικού Ν. Ζακύνθου. 

7. Την υπ’ αριθ. 3783/20.11.87 απόφασή μας για τροποποίηση 
ορίων και όρων δόμησης στους οικισούς Άνω Βασιλικός Βασιλικός της 
Κοινότητας Βασιλικού Ν. Ζακύνθου. 

8. Την υπ’ αριθ. 2615/14.6.89 απόφασή μας για τροποποίηση 
ορίων και όρων δόμησης στον οικισμό Πόρτο Ρώμα της Κοινότητας Βα¬ 
σιλικού Ν. Ζακύνθου. 

9. Την υπ 2 3 4 αριθ. 868/14,6.89 απόφασή μας για τροποποίηση ορίων 
και όρων δόμησης στους οικισμούς Ιόνιο και Αγ. Νικόλαος της Κοινότη¬ 
τας Βασιλικού Ν. Ζακύνθου. 

10. Την υπ’ αριθ. 2654/17.10.89 απόφασή μας για τροποποίηση 
ορίων και όρων δόμησης στον οικισμό Αγ. Νικολάου της Κοινότητας 
Βασιλικού Ν. Ζακύνθου. 

11. Την εισήγηση του Συμβουλίου Χ.Ο.Π. του Νομού όπως αυτή 
διατυπώθηκε στο υπ’ αριθ. 2/15.1.91 (θέμα 8ο) πρακτικό συνεδρίασης 
και με την οποία εισηγείται: α) την επέκταση των ορίων του οικισμού 
Βασιλικού και β) την διόρθωση της ασυμφωνίας που υπάρχει μεταξύ 
των κειμένων που υπάρχει στην υπ’ αριθ. 868/14.6.89 απόφαση και 
των συν/νων σε αυτό χαρτών, αποφασίζουμε: 

1. Αποδεχόμαστε την αίτηση της κοινότητας για τροποποίηση του 
ορίου αρτιότητας του οικισμού Βασιλικού Ν. Ζακύνθου. 

2. Καθορίζουμε τα όρια του οικισμού Βασιλικού όπως αυτά φαίνονται 
στο από 15.1.91 θεωρημένο από την Προϊσταμένη του Τ.Π. & Π.Ε. Ν. 
Ζακύνθου διάγραμμα καθορισμού ορίων του παραπάνω οικισμού, κλί¬ 
μακας 1:5000, το οποίο φέρει τη θεώρηση του Συμβουλίου Χ.Ο.Π. του 
Νομού και θ’ αναρτηθεί επί 15 ημέρες στα γραφεία του Τμήματος Πο¬ 
λεοδομίας. Θεσπίζουμε ελάχιστο εμβαδόν αρτιότητας για δημιουργού- 
μενα από κατάτμηση γήπεδα, μετά τις 3.5.85 ημέρα δημοσίευσης του 
από 24.4.85 Π. Δ/τος, τα οποία βρίσκονται μέσα στα όρια της παρα¬ 
πάνω τροποποίησης τα 500 τ.μ. Σε όλο τον οικισμό αρτιότητα 500 τ.μ. 

3. Διορθώνουμε την υπ’ αριθ. 868/4.6.89 απόφαση όσον αφορά τις 
αρτιότητες στους συνοδευτικούς χάρτες (αρτιότητα 500 τ.μ.). 

4. Κατά τα λοιπά ισχύει η με αριθ. ΤΠ 2686/7.7.86 απόφασή μας. 

Η παρούσα να δημοσιευθεί στην Εφημερίδα της Κυβέρνησης. 

Ζάκυνθος, 31 Μαρτίου 1992 
Ο Νομάρχης 

ΠΑΝΑΓΗΣ ΜΑΡΚΑΤΟΣ 


Αριθ. ΤΠ 2480 (4) 

Τροποποίηση ορίων και όρων δόμησης οικισμού Τραγακίου της Κοινό¬ 
τητας Τραγακίου Νομού Ζακύνθου και διόρθωση της ασυμφωνίας 

που υπάρχει μεταξύ των κειμένων αποφάσεων Νομάρχη και των 

συν/νων σε αυτά χαρτών. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά όρ¬ 
γανα» (ΦΕΚ 137/Α). 

2. Τις διατάξεις του από 24.4.85 Π. Δ/τος (ΦΕΚ 181/Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
με το από 14.2.87 Π.Δ. (ΦΕΚ 133/Δ/23.2.87). 

3. Την υπ’ αρ. 27/1990 απόφαση του Κοινοτικού Συμβουλίου της 
Κοιν. Τραγακίου Ν. Ζακύνθου (αρ. πρωτ. εγγράφου 2480/5.7.90) για 
τροποποίηση των ορίων του οικισμού με τις συνημμένες σ’ αυτήν αιτή¬ 
σεις των ενδιαφερομένων. 

4. Την υπ’ αρ. ΤΠ 2064/29.7.86 απόφασή μας για τον καθορισμό 
ορίων και όρων δόμησης στον οικισμό Τραγακίου Ν. Ζακύνθου. 

5. Την υπ’ αρ. ΤΠ 2785/9.3.88 απόφασή μας για τροποποίηση 
ορίων και όρων δόμησης στον οικισμό Τραγακίου. 

6. Την υπ’ αρ. ΤΠ 759/14.6.89 απόφασή μας για τροποποίηση 
ορίων και όρων δόμησης στον οικισμό Τραγακίου. 

7. Την υπ’ αριθ. ΤΠ 3363/18.8.89 απόφασή μας για τροποποίηση 
ορίων και όρων δόμησης στον οικισμό Τραγακίου. 

8. Την υπ’ αριθ. ΤΠ 4842/28.9.90 απόφασή μας για τροποποίηση 
ορίων και όρων δόμησης στον οικισμό Τραγακίου. 

9. Την εισήγηση του Συμβουλίου Χ.Ο.Π. του Νομού όπως αυτή δια¬ 
τυπώθηκε στο υπ’ αριθ. 2/15.1.91 (θέμα 7ο) πρακτικό συνεδρίασης 
και με την οποία εισηγείται: την αποδοχή της ενστάσεως της Κοινότη¬ 
τας Τραγακίου για την οριοθέτηση του οικισμού και την έγκριση των 
ορίων του οικισμού όπως αυτά προκύπτουν μετά την παραπάνω οριοθέ¬ 
τηση, και την διόρθωση των αποφάσεων. 

Το υπ’ αριθ. 4234/20.11.90 έγργαφό μας προς το Υ.ΠΕ.ΧΩ.ΔΕ 
που ζητάμε τι υπερισχύει η απόφαση του Νομάρχη ή το δίαγραμμα που 
το συνοδεύει, και την υπ’ αριθ. ΔΤΕ/δ/82251/2837/28.11.90 απά¬ 
ντηση που λάβαμε ότι είναι ισχυρότερη η απόφαση του Νομάρχη από το 
διάγραμμα, αποφασίζουμε: 

1. Αποδεχόμαστε την αίτηση της κοινότητας για την οριοθέτηση του 
οικισμού Τραγακίου. 

2. Καθορίζουμε τα όρια του οικισμού Τραγακίου όπως αυτά φαίνο¬ 
νται στο από 15.1.91 θεωρημένο από την Προϊσταμένη του Τ.Π. & 
Π.Ε. Ν. Ζακύνθου διάγραμμα καθορισμού ορίων του παραπάνω οικι¬ 
σμού, κλίμακας 1:5000, το οποίο φέρει τη θεώρηση του Συμβουλίου 
Χ.Ο.Π. του Νομού και θ’ αναρτηθεί επί 15 ημέρες στα γραφεία του 
Τμήματος Πολεοδομίας. 

3. Θεσπίζουμε ελάχιστο εμβαδόν αρτιότητας για δημιουργούμενα 
από κατάτμηση γήπεδα, μετά τις 3.5.85 ημέρα δημοσίευσης του από 
24.4.85 Π. Δ/τος, τα οποία βρίσκονται μέσα στα όρια της παραπάνω 
τροποποίησης τα 1000 τ.μ.. 

3. Κατά τα λοιπά ισχύει η με αριθ. ΤΠ 2064/29.7.86 απόφασή 
μας. 

Η παρούσα να δημοσιευθεί στην Εφημερίδα της Κυβέρνησης. 

Ζάκυνθος, 24 Μαρτίου 1992 
Ο Νομάρχης 

ΠΑΝΑΓΗΣ ΜΑΡΚΑΤΟΣ 
-♦- 

Αριθ. ΤΠ 3818 (5) 

Τροποποίηση ορίων και όρων δόμησης οικισμού Πλάνου της Κοινότη¬ 
τας Πλάνου Νομού Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά όρ¬ 
γανα» (ΦΕΚ 137/Α). 

2. Τις διατάξεις του από 24.4.85 Π. Δ/τος (ΦΕΚ 181/Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 

με το από 14.2.87 Π.Δ. (ΦΕΚ 133/Δ/23.2.87). 

3. Την υπ’ αρ. 37/1990 απόφαση του Κοινοτικού Συμβουλίου της 
Κοιν. Πλάνου Ν. Ζακύνθου (αρ. πρωτ, εγγράφου 678/16.10.90) 
(Κοιν. Πλάνου) για τροποποίηση των ορίων οικισμών της Κοινότητας 
Πλάνου με τις συνημμένες σ’ αυτήν αιτήσεις των ενδιαφερομένων. 

4. Την υπ’ αρ. ΤΠ 876/4.3.86 απόφασή μας για τον καθορισμό 
ορίων και όρων δόμησης στον οικισμό Πλάνου Κοινότητας Πλάνου Ν. 
Ζακύνθου. 

5. Την εισήγηση του Συμβουλίου Χ.Ο.Π. του Νομού όπως αυτή δια¬ 
τυπώθηκε στο υπ’ αριθ. 2/15.1.91 (θέμα 4ο) πρακτικό συνεδρίασης 
και με την οποία εισηγείται: α) την αποδοχή της ενστάσεως της Κοινό¬ 
τητας Πλάνου για την οριοθέτηση του οικισμού, β) Την έγκριση των 
ορίων του οικισμού όπως αυτά προκύπτουν μετά την παραπάνω οριοθέ¬ 
τηση, αποφασίζουμε: 

1. Αποδεχόμαστε την αίτηση της κοινότητας Πλάνου για την οριοθέ¬ 
τηση του οικισμού Πλάνου Κοιν. Πλάνου Ν. Ζακύνθου. 

2. Καθορίζουμε τα όρια του οικισμού Πλάνου της Κοινότητας Πλά¬ 
νου Ν. Ζακύνθου όπως αυτά φαίνονται στο από 15.1.91 θεωρημένο 
από την Προϊσταμένη του Τ.Π. & Π.Ε. Ν. Ζακύνθου διάγραμμα καθο¬ 
ρισμού ορίων του παραπάνω οικισμού, κλίμακας 1:5000, το οποίο φέ¬ 
ρει τη θεώρηση του Συμβουλίου Χ.Ο.Π. του Νομού και θ’ αναρτηθεί επί 
15 ημέρες στα γραφεία του Τμήματος Πολεοδομίας. 

3. Καθορίζουμε την αρτιότητα των οικοπέδων που περιλαμβάνονται 
στα όρια των παραπάνω τροποποιήσεων σε δύο χιλιάδες (2.000) τ.μ. 

4. Κατά τα λοιπά ισχύει η με αριθ. ΤΠ 876/4.3.86 απόφασή μας. 

5. Για κάθε αμφισβήτηση που ανακύπτει από την εφαρμογή της πα¬ 
ρούσας αποφασίζει ο Νομάρχης μετά από γνώμη του Συμβουλίου ΠΕ.- 
ΧΩ.Δ.Ε. (Σ. ΧΟΠ) του Νομού. 

Η παρούσα να δημοσιευθεί στην Εφημερίδα της Κυβέρνησης. 

Ζάκυνθος, 24 Μαρτίου 1992 
Ο Νομάρχης 

ΠΑΝΑΓΗΣ ΜΑΡΚΑΤΟΣ 

--♦- 

Αριθ. ΤΠ 3363/90/Σχ, 1064/90 (6) 

Τροποποίηση ορίων και όρων δόμησης οικισμού Αγίου Σώστη της Κοι¬ 
νότητας Λιθακιάς Νομού Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά όρ¬ 
γανα» (ΦΕΚ 137/Α). 

2. Τις διατάξεις του από 24.4.85 Π. Δ/τος (ΦΕΚ 181/Δ/3.5.85) 
«περί τρόπου καθορισμού ορίων οικισμών της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
με το από 14.2.87 Π.Δ. (ΦΕΚ 133/Δ/23.2.87). 

3. Την υπ’ αρ. 1064/4.4.90 αίτηση της Κοινότητας Λιθακιάς για 
επέκταση του οικισμού στην περιοχή Αγ. Σώστης ιδιοκτησία Τριπάπου- 
λου Αναστασίου και Ανδρέα Σπ. Κλάδη, Παναγ. συζ. Ανδρέα Κλάδη, 
Παναγιώτου Σπ. Κλάδη, Παναγιώτας συζ. Παν. Κλάδη. 

4. Την υπ’ αρ. 3363/6.9.90 αίτηση της Κοινότητας Λιθακιάς για 
επέκταση του οικισμού στην περιοχή Κούκλα ιδιοκτησίας Διον. Νικ. 
Στρούζα. 

5. Την υπ’ αρ. 3332/10.9.86 απόφασή μας για τον καθορισμό 
ορίων και όρων δόμησης στον οικισμό Αγ. Σώστη. 

6. Την υπ’ αρ. 1642/4.6.87 απόφασή μας για τροποποίηση ορίων 
και όρων δόμησης στον οικισμό Αγ. Σώστη. 

7. Την υπ’ αριθ. 854/16.3.88 απόφασή μας για τροποποίηση ορίων 
και όρων δόμησης στον οικισμό Αγ. Σώστη. 

8. Την εισήγηση του Συμβουλίου Χ.Ο.Π. του Νομού όπως αυτή δια¬ 
τυπώθηκε στο υπ’ αριθ. 2/15.1.91 (θέμα 9ο) πρακτικό συνεδρίασης 
και με την οποία εισηγείται την επέκταση των ορίων του οικισμού, απο¬ 
φασίζουμε: 

1. Αποδεχόμαστε τις αιτήσεις της κοινότητας για τροποποίηση του 
ορίου αρτιότητας του οικισμού Αγ. Σώστη. 

2. Καθορίζουμε τα όρια του οικισμού Αγ. Σώστη όπως αυτά φαίνο¬ 
νται στο από 15.1.91 θεωρημένο από την Προϊσταμένη του Τ.Π. & 
Π.Ε. Ν. Ζακύνθου διάγραμμα καθορισμού ορίων του παραπάνω οικι¬ 
σμού, κλίμακας 1:5000, το οποίο φέρει τη θεώρηση τού Συμβουλίου 
Χ.Ο.Π. του Νομού και θ’ αναρτηθεί επί 15 ημέρες στα γραφεία του 


Τμήματος Πολεοδομίας. Θεσπίζουμε ελάχιστο εμβαδόν αρτιότητας για 
δημιουργούμενα από κατάτμηση γήπεδα, μετά τις 3.5.85 ημέρα δημο¬ 
σίευσης του από 24.4.85 Π. Δ/τος, τα οποία βρίσκονται μέσα στα όρια 
της παραπάνω τροποποίησης τα 1000 τ.μ. 

3. Κατά τα λοιπά ισχύει η με αριθ. ΤΠ 3332/10.9.86 απόφασή 
μας. 

Η παρούσα να δημοσιευθεί στην Εφημερίδα της Κυβέρνησης. 

Ζάκυνθος, 31 Μαρτίου 1992 
Ο Νομάρχης , 

ΠΑΝΑΓΗΣ ΜΑΡΚΑΤΟΣ 

-♦- 

Αριθ. ΑΠ/ΠΜ/2922/114 (7) 

Καθορισμός χρήσης αγροτεμαχίου για κτηνοτροφικές εγκαταστάσεις 

στη θέση «Θανάση Βόσκη - Ιερά Εκκλησία» περιοχής Κοινότητας 

Ξυλόπολης Νομού Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Ν. 1512/85 (ΦΕΚ 4Α/85) και ειδικότερα το άρθρο 3 αυτού. 

2. Την απόφαση με αριθμό 23/91 του Κοινοτικού Συμβουλίου Ξυλό¬ 
πολης και τα έγγραφα με αριθμούς 575/3.6.91 και 810/30.7.91 της 
Κοινότητας Ξυλόπολης. 

3. Το από 5.11.91 πρακτικό της Επιτροπής του άρθρου 6 του ΝΔ 
221/74 και το έγγραφο με αριθμό 3735/13.11.91 τής Δ/νσης Γεωρ¬ 
γίας Ν. Θεσ/νίκης. 

4. Το με αριθμό 3873/18.6.91 έγγραφο της ΙΣΤ' Εφορείας Προϊ¬ 
στορικών και Κλασσικών Αρχαιοτήτων. 

5. Το με αριθμό Φ10 1/11173/19.8.91 έγγραφο της Δ/νσης Του¬ 
ρισμού Μακεδονίας-Θράκης. 

6. Το με αριθμό ΓΔ 2213/10.7.91 έγγραφο της Δ/νσης Δασών Ν. 
Θεσ/νίκης. 

7. Το με αριθμό 4974/24.10.91 έγγραφο της Κτηματικής Υπηρε¬ 
σίας Ν. Θεσ/νίκης. 

8. Το με αριθμό 4080/12.91 έγγραφο της Δ/νσης Περιβάλλοντος 
Κεντρικής Μακεδονίας. 

9. Το με αριθμούς 5248 πε/14.1.91 και 4320/24.10.91 έγγραφα 
του Πολεοδομικού Γραφείου Λαγκαδά. 

10. Το Π.Δ. της 24/30.5.85 (ΦΕΚ 270Δ/85) για τους όρους και 
περιορισμούς δόμησης των εκτός οικισμών γηπέδων. 

11. Την 83840/3591/12.12.86 (ΦΕΚ 1Δ/5.1.87) Απόφαση 
Υπουργού ΠΕ.ΧΩ.Δ.Ε. για τις αποστάσεις κτηνοτροφικών και πτηνο- 
τροφικών εγκαταστάσεων από οικισμούς κ.λπ. και την Α1β/8181/ 
3.9.86 (ΦΕΚ 623 Β/29.9.86) και αναδημοσίευση ΦΕΚ 57Β/ 
5.2.87) απόφαση Υπουργού Υγείας Πρόνοιας και Κοιν. Ασφαλίσεων 
για τους όρους ίδρυσης και λειτουργίας κτηνοτροφικών και πτηνοτροφι- 
κών εγκαταστάσεων, αποφασίζουμε: 

Άρθρο 1 

1. Καθορίζουμε χρήση «κτηνοτροφικών εγκαταστάσεων» στο αγρο¬ 
τεμάχιο της περιοχής Κοινότητος Ξυλόπολης που σημειώνεται με τα 
στοιχεία Α, Β, Γ, Δ, Α στο διάγραμμα το οποίο θεωρήθηκε από την 
προϊσταμένη της Δ/νσης Πολεοδομίας Θεσ/νίκης και συνοδεύει αυτή 
την απόφαση. 

2. Οι όροι δόμησης στο υπόψη γήπεδο εξακολουθούν να ισχύουν σύμ¬ 
φωνα με το ΠΔ της 24/30.5.85 (ΦΕΚ 270 Δ/85) και η ανέγερση και 
το δυναμικό κτηνοτροφικών εγκαταστάσεων διέπεται από τους όρους 
και περιορισμούς της 83840/3591/12.12.86 (ΦΕΚ 1Δ/87) από¬ 
φαση Υπουργού ΠΕΧΩΔΕ και της όμοιας Α1β/8181/3.9.91 (ΦΕΚ 
632 Β/86-57β/87) Υπουργού Υγείας Πρόνοιας και Κοιν. Ασφαλί¬ 
σεων. 

Άρθρο 2 

1. Αυτή η απόφαση με το διάγραμμα που την συνοδεύει να δημοσιευ- 
θεί στην Εφημερίδα της Κυβερνήσεως (Ν. 1512/85 άρθρο 3). 

2. Η ισχύς της να αρχίσει από την δημοσίευση της στην Εφημερίδα 
της Κυβερνήσεως. 

Θεσσαλονίκη, 18 Μαρτίου 1992 
Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΥΛΟΣ 

Αριθ. 990 (8) 

Τροποποίηση σχεδίου πόλεως Σοφάδων Ν. Καρδίτσας στην οδό Περι- 
κλέους μεταξύ των οδών Παπάγου και 28ης Οκτωβρίου. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν.Δ. της 17.7.23 «περί σχεδίων πόλεων κ.λπ.» 
όπως μεταγενέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70 αυτού. 

2. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν. 

3. Τις διατάξεις του υπ’ αριθμ. 183/86 Π. Δ/τος. 

4. Το από 16.6.48 Β. Δ/γμα (ΦΕΚ 162/Α/22.6.48) περί εγκρί- 
σεως οικισμού Σοφάδων και Μασχολουρίου, όπως μεταγενέστερα τρο¬ 
ποποιήθηκε και συμπληρώθηκε. 

5. Την 83 α/23.9.91 ομόφωνη απόφαση του Δημοτικού Συμβου¬ 
λίου του Δήμου Σοφάδων σύμφωνα με την οποία τάσσεται υπέρ της συ¬ 
γκεκριμένης τροποποιήσεως. 

6. Την υπ’ αριθ. 222/2.3.92 εισήγηση του ΤΠ και ΠΕ Ν. Καρδί¬ 
τσας προς το Συμβούλιο ΧΟΠ του Νομού. 

7. Την υπ’ αριθ. 17/4.3.92 (αριθ. πρακτικού 2/92) απόφαση του 
Συμβουλίου ΧΟΠ του Νομού, επειδή 

η συγκεκριμένη τροποποίηση, δηλαδή η επιβολή ρυμοτομίας στο 
Τμήμα της οδού Περικλέους μεταξύ των οδών Παπάγου και 28ης 


Οκτωβρίου, όπως στο αρχικό ρυμοτομικό σχέδιο προβλέπονταν (το 
εγκεκριμένο με το από 16.4.48 Β. Δ/γμα), η οποία είχε αρθεί λόγω μη 
αυντελέσεως της απαλλοτριώσεως λόγω παρελεύσεως ευλόγου χρονι¬ 
κού διαστήματος, επιβάλλεται διότι η οδός Περικλέους είναι βασικός 
άξονας μεταξύ των δύο άκρων (βορείου και νοτίου) της πόλεως των Σο¬ 
φάδων, κάτωθεν του τμήματος αυτού της οδού Περικλέους διέρχονται 
κεντρικοί αγωγοί υδρεύσεως και αποχετεύσεως και τυχόν κατάργηση 
του τμήματος της οδού δημιουργεί τεχνικά προβλήματα γι’ αυτό, απο¬ 
φασίζουμε: 

Άρθρο 1 

Τροποποιείται το ρυμοτομικό σχέδιο Σοφάδων δια της επιβολής ρυ¬ 
μοτομίας στο τμήμα της οδού Περικλέους μεταξύ των οδών Παπάγου 
και 28ης Οκτωβρίου όπως στο συνοδεύον την παρούσα τοπογραφικό 
διάγραμμα φαίνεται. 

Άρθρο 2 

Η παρούσα με το συνοδεύον τοπογραφικό διάγραμμα δημοσιεύεται 
στην Εφημερίδα της Κυβερνήσεως και η ισχύς της αρχίζει από την 
ημέρα της δημοσιεύσεως. 

Καρδίτσα, 2 Απριλίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 






Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ (3Η 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 3512 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


α) Για το Τεύχος Α’ 

13.000 

β) 

» 

» » » 

» 

ι) 

» » » 

» 

50.000 

ια) Για όλα τα Τεύχη 

100.000 



ΠλΠ| 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


ΑΠΟ ΤΟ, ΕΘΝΙΚΟ ΤΥΠΟΓΡΑΦΕΙΟ 













